
לכבוד 


שלום רב,


הנדון: בקשה לקבלת מידע מכוח חוק חופש המידע, תשנ"ח 1998 – 
ייבוא משקאות אלכוהוליים
סימוכין: מכתבך מיום 11.11.18
ראשית, תודה על פנייתך למשרדנו – הכלכלה והתעשייה, כמוזכר בסימוכין למכתב זה.
עניינה של בקשת המידע שהעברת אלינו, בייבוא משקאות אלכוהוליים.
בהקשר דנן, ביקשת לקבל לידייך נתונים אודות מקרים בהם נתפסו משלוחי ייבוא של משקאות אלכוהוליים מזויפים, כמו גם במידע יחס למקרים בהם נגרם נזק כתוצאה מצריכת משקאות אלו.
לאחר שנעשתה בדיקה אל מול היחידות המקצועיות הרלוונטיות לבקשתך, כמו גם בהתאם להנחיית הלשכה המשפטית ולאישורה, אבקש להשיבך בשם משרדנו, כדלקמן:
מבדיקה שנערכה במשרדנו, עולה כי המידע המבוקש כמוזכר לעיל, איננו מצוי בידי המשרד. 
על כן, כמו גם מכוח חוק חופש המידע סע' 8 (3):
8.    רשות ציבורית רשאית לדחות בקשה לקבלת מידע באחד מאלה:
(3)  לאחר שנקטה אמצעים סבירים, התברר לה שלא ניתן לאתר את המידע או שאינו מצוי ברשותה;
לא יוכל המשרד להיעתר לבקשתך.
בהקשר דנן, אבקש להביא לידיעתך שתלונות בנוגע לזיוף אינן בתחום הסמכות של המשרד, אלא תלונות בנוגע לאי עמידה בדרישת תקן רשמי.

ביחס לאמור לעיל, עולה כי במשרדנו ישנן מס' תלונות בעניין אי עמידה בדרישות תקן רשמי וככל שנתבקש למסור אותם, הדבר ייעשה בהתאם לסייגי החוק ולאחר קבלת אישור מהלשכה המשפטית. 
עוד יוער כי בעניין תלונות אלו, פעלה היחידה המקצועית לבדיקת התאמת המשקה לתקן רשמי ובמקביל הופנה המתלונן לפנות למשטרה על מנת להציג בפניה את דבר הזיוף.
אוסיף ואציין כי אין בידי במשרד מידע המקשר בין משקה ספציפי חשוד כמזויף, לבין נזק שנגרם לאדם מצריכת המשקה. בעניין זה, יובהר כי מהתייחסות היחידה המקצועית ניתן ללמוד שקביעה לגבי מסוכנות המשקה, ניתנת על ידי גורמים רלוונטיים במשרד הבריאות. 
שמחתי להיות לעזר וככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח לסייע גם בעתיד.


בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

